713 



FRANCISCI BARONIS DE VERULAMIO, 



VICE-COMITIS SANCTI ALBANI, 



DE DIGNITATE ET AUGMENTIS 

 SCIENTIAEUM 



LIBER SEPTIMUS. 



AD REGEM SUUM. 



CAPUT I. 



Partitio Ethica in Doctrinam de Exemplar!, et Georgica 

 Animi. Partitio Exemplaris (scilicet Boni) in Bonum Sim- 

 plex, et Bonum Comparatum. Partitio Boni Simplicis in 

 Bonum Individuale, et Bonum Communionis. 



PERVENTUM est (Rex optime) ad Ethicam, quae Voluntatem 

 Humanam intuetur et tractat. Voluntatem gubernat recta 

 ratio, seducit bonum apparens. Voluntatis stimuli, affectus; 

 ministri, organa et motus voluntarii. De hac Salomon, Ante 

 omnia (inquit) custodi, Fili, cor tuum ; nam inde procedunt 

 actiones vitce. 1 In hujus Seientiae pertractatione, qui de ea 

 scripserunt perinde mini fecisse videntur, ac si quis scribendi 

 artem tradere pollicitus pulchra tantum exhibeat exemplaria 

 literarum, tarn simplicium quam copulatarum ; de calamo vero 

 ducendo aut modis characteres efformandi nihil praecipiat. Ita 

 et isti proposuerunt nobis exemplaria bella et luculenta atque 

 descriptiones sive imagines accuratas Boni, Virtutis, Officiorum, 

 Fo3licitatis, tanquam vera objecta et scopes voluntatis et appe- 

 titus humani ; verum quomodo quis possit optime ad hos scopos 

 (excellentes sane et bene ab illis positos) collimare; hoc est, 

 quibus rationibus et institutis animus ad ilia assequenda subigi 



1 Trov. iv. 23. 



